Ar gouarnamant a zo e klask lakaat an dud da labourat un deiz dilabour evit, sanset, sikouriñ ar re gozh... Ha lun ar Pentekost vo ar paour kaer deiz-se !  Ha me, me lavar deoch, me zo a-du get ar gouarnamant. Re a deizioù dilabour zo a ne dalvent ket netra evit an dud. Piv a ouia ar pezh a dalv, hiriv an deiz, ar Pentekost ? Piv a ouia petra eo an Assomptionar pemzpek a viz Eost ? Ankoueit eo an dra-se, ivez, met an deiz dilabour eo, memestra !  Hag an Ascension ? Petra eo ? An deiz kentan mema bet an den war lein an Everest, pe war al loar ? Ankoueit eo ivez ster an deizh-se...  A-du on, an deizioù dilabour se ne dalvont netra : echu...  Met, dam sonj, mad vehe lakaat deizhioù dilabour all. Chanchet en deus an amzer : dispartiet eo bet an iliz katolik doch ar stad. Ouzhpenn-e, milionoù a dud e France a zo musulmaned. Ur bern dud a Afrika hanternoz a zo marv evit ar Frans e pad ar daoù vrezel bed : lakomp un deiz dilabour evit ar  re-se, an Aet el Kebir, da skouer, hag an deiz dilabour all evit ar judaisme... Ur feson vehe da lâvar dar re-se, Mulsulmaned, Juifed...) emaint ul lodenn ag ar bobl,  e respetiñ o relijionoù.  Ha perak nompass sevel iez deiziou dilabour all ? An unan arnugent a viz Gwenholon zo an deiz etrebroadel evit ar peoch hervez an ONU. Piv a ouia an dra-se ? Mad vehe nompass labourat an deiz-se evit lakaat an dud den em sonjal a ziout ar peoch; peoch er ger, er bed, en darempredoù etre an dud... Ha  penaos gwellaad an traoù...  Posupl vehe ivez sevel deizioù dilabour all e pep rannvro... Da lâret eo, e Breizh, an deiz dilabour evit lidañ deiz ha bloaz Anna Breizh, ganet ur pemp arnugent a viz Genver. Hag an deiz se vehe evit deskiñ istor Breizh, ar pezh ne vez ket graet er skol... Ar pemp arnugent a viz genver zo dilabour dijà e Stadoù Unanet, pas a gaos dAnna Breizh, met a gaos da vMartin Luther King, ganet an deizh-se. Tu vehe da lakaet an deiz-se dilabour evit ober traoù a enep ar racisme  hag evit ober war dro ar minorelezhioù, evel ar re zu e Stadou Unanet, pe ar Vretoned e Bro Frans...    Marteze ne vo ket posupl lakaat an deizhoù se ouzhpenn : pall ar gouarnament zo lakaat an dud da labourat muioch. Labourat muioch, pa zeus kement se a dud dilabour ? Gwelloch vehe, dam sonj, lodenniñ al labour e-lech lakaat an dud o deus dijà ul labour da labourat muioch, ha pelloch.  Christian Le Meut 